
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № 61-00-331/11.07.2024 г.
Вх. № ОС-622/11.07.2024 г.
ДО
ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Предоставяне на част от имот – публична общинска собственост за безвъзмездно управление на Център за спешна медицинска помощ – Смолян.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Договори № 89/30.06.2014 г.; № 83/03.05.2018 г. и № 166/17.11.2014 г. на Центъра за спешна медицинска помощ – Смолян (ЦСМП – Смолян) са предоставени, за безвъзмездно управление, 8 бр. стаи, находящи се на първи етаж – блок Б в сграда „Бивша поликлиника” (двуетажна + приземен етаж), ул. „Х** А****” № **, гр. Златоград, УПИ І – Болница - 1800, кв. 134 по ПУП на гр. Златоград, с предназначение: за нуждите на  Филиала за спешна медицинска помощ – Златоград (ФСМП – Златоград) и терен с площ от 45,50 кв. м. (6,5/7,0м), находящ се в УПИ І – Болница - 1800, кв. 134 по ПУП на гр. Златоград, с предназначение: за разполагане на  „Метален навес за линейки – ФСМП Златоград”.
Срокът на тези договори е изтекъл на 29.06.2024 г.
В Общинска администрация Златоград постъпи заявление с вх. № 29-00-19/08.07.2024 г. от Директора на ЦСМП – Смолян, относно предоставяне, за безвъзмездно управление, на същите стаи, за нуждите на ФСМП – Златоград и терена, за разполагане на  „Метален навес за линейки – ФСМП Златоград”.

Сграда „Бивша поликлиника” (двуетажна + приземен етаж) (сграда с идентификатор 31111.35.759.2) и терен с площ от 45,50 кв. м. (6,5/7,0м), находящи се в УПИ І – Болница, кв. 134 по ПУП на гр. Златоград са част от имот - публична общинска собственост: ПИ с идентификатор 31111.35.759 по КК на гр. Златоград, целият с площ 8 651 кв.м., ведно с построените върху него 4 (четири) сгради: сграда на два етажа + приземен етаж с идентификатор 31111.35.759.1 и ЗП 533 кв. м. – здравно заведение; сграда на два етажа + приземен етаж с идентификатор 31111.35.759.2 и ЗП 287 кв. м. – здравно заведение; сграда на пет етажа + приземен етаж с идентификатор 31111.35.759.3 и ЗП 676 кв. м. – здравно заведение;  едноетажна сграда  с идентификатор 31111.35.759.4 и ЗП 129 кв. м. – промишлена, съгласно АОС публична №1698/24.02.2020 г.
За метална конструкция навес „Метален навес за линейки – ФСМП Златоград”, представляваща преместваем обект по смисъла на чл. 56 от ЗУТ е одобрена схема за поставяне по чл. 56 от ЗУТ от Главния архитект на Община Златоград. Навесът е ситуиран от източната страна на сграда с идентификатор 31111.35.759.2.
Център за спешна медицинска помощ – Смолян е създаден с Постановление № 37 на МС от 17.02.1994 г. за структурни промени в системата на здравеопазването (Обн., ДВ, бр. 17 от 25.02.1994 г., изм. и доп., бр. 47 от 10.06.1994 г., доп., бр. 66 от 25.07.1995 г.), като юридическо лице на бюджетна издръжка със седалище административния център на област Смолян .

На територията на Община Златоград функционира Филиал за спешна медицинска помощ – Златоград (ФСМП - Златоград) - структурна единица към Център за спешна медицинска помощ – Смолян (т. 3, чл. 5 от Правилник за устройството и дейността на център за спешна медицинска помощ, издаден от Министъра на здравеопазването).

Съгласно чл. 12, ал. 3 от Закона за общинската собственост, имотите и вещите – общинска собственост, които не са нужни на органите на общината или на юридически лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури, като редът за предоставяне за безвъзмездно управление на имоти и вещи общинска собственост, е определен в наредбата по чл. 8, ал. 2 от Закона за общинската собственост.

Съгласно чл. 80 от Закона за държавния бюджет на Република България за 2024 г., бюджетните организации, настанени в сгради – собственост на държавата или на общините, не заплащат наеми.

Предоставянето за безвъзмездно управление на стаите, разположени на първи етаж – блок Б в сграда „Бивша поликлиника” (двуетажна + приземен етаж) (сграда с идентификатор 31111.35.759.2), ул. „Х*** А***” № **, гр. Златоград и терена с площ от 45,50 кв. м. (6,5/7,0м), представляващ част от част от  ПИ с идентификатор 31111.35.759 по КК на гр. Златоград, находящи се в УПИ І – Болница, кв. 134 по ПУП на гр. Златоград, е включено в Годишната програма за управление и разпореждане с имоти - общинска собственост в Община Златоград за 2024 г., приета с Решение № И 54/13.02.2024 г. на Общински съвет Златоград.
С оглед спазване на разпоредбите за реда за предоставяне на имоти и вещи – общинска собственост за управление на юридически лица на бюджетна издръжка, както и на техните териториални структури, предлагам Общински съвет Златоград, да вземе следното решение:

Р Е Ш Е Н И Е

На основание чл. 21, ал. 1, т. 8 от Закона за местно самоуправление и местна администрация, чл. 12, ал. 3 от Закона за общинската собственост, Общински съвет Златоград и схема за поставяне по чл. 56 от ЗУТ от Главния архитект на Община Златоград от 18.06.2024 г.
 Р Е Ш И:

1. Предоставя, за безвъзмездно управление, на  Център за спешна медицинска помощ – Смолян с БУЛСТАТ ****,  със седалище и адрес на управление: община Смолян, гр. Смолян, бул. “Б****” № *, представляван от Директора - доктор В***  Денев, следните имоти – публична общинска собственост, по Акт за публична общинска собственост № ***/24.02.2020 г.,  вписан в Служба по вписванията – Златоград към  Агенцията по вписванията с вх. рег. № ***/24.02.2020 г., том * – **, имотна партида ***, ***, ***:
1.1. 8 бр. стаи, разположени на първи етаж – блок Б в сграда „Бивша поликлиника” (двуетажна + приземен), ул. „Х*** А****” № ***, гр. Златоград, УПИ І – Болница - ***, кв. 134 по ПУП на гр. Златоград, както следва: 
1) Стая 1 „Дежурна сестра” с полезна площ от 14,32 кв.м.;
2) Стая 2 „Дежурен шофьор” с полезна площ от 14,19 кв.м.;
3) Стая 3 „Спешен кабинет”, включваща две помещения с преходна врата с полезни площи 14,19 кв.м. и 14,19 кв. м. Обща площ е 28,38 кв.м.;
4) Стая 4 „WC” с полезна площ от 6,85 кв.м.;
5) Стая 5 „Дежурeн фелдшер” с полезна площ от 12,51 кв.м.;
6) Стая 6 „Дежурен лекар” с полезна площ от 14,15 кв.м.; 

7) Стая 7 „Диспечерна” с полезна площ от 14,15 кв.м.;
8)   Стая „Бивш консултативен кабинет за преданестезиологична консултация“ с полезна площ 13,52 кв. м. 
Обща полезна площ на предоставените стаи е 118,07 кв. м.

Първи етаж – блок Б в двуетажна сграда „Бивша поликлиника”, ул. „Х*** А***” № **, гр. Златоград е част от сграда на два етажа + приземен етаж с идентификатор 31111.35.759.2 и ЗП 287 кв. м. – здравно заведение, построена в ПИ с идентификатор 31111.35.759 по КК на гр. Златоград, целият с площ 8 651 кв.м., за който имот е отреден УПИ І – Болница - 1800, кв. 134 по ПУП на гр. Златоград.
Стаите се предоставят за нуждите на Филиал за спешна медицинска помощ – Златоград,  за срок от 10 години, считано от дата на сключване на договора.

1.2. Терен с площ от 45,50 кв. м. (6,5/7,0м), находящ се в УПИ І – Болница -1800, кв. 134 по ПУП на гр. Златоград, от източната страна на сграда с идентификатор 31111.35.759.2,  за разполагане на  „Метален навес за линейки – ФСМП Златоград. 
Теренът се предоставя за разполагане на  „Метален навес за линейки – ФСМП Златоград” от източната страна на сграда с идентификатор 31111.35.759.2, съгласно схема за поставяне по чл. 56 от ЗУТ от Главния архитект на Община Златоград от 18.06.2024 г., за срок от 10 години, считано от дата на сключване на договора.
2. Упълномощава Кмета на Община Златоград да сключи договор за безвъзмездно предоставяне за управление на имотите по т. 1.1 и т. 1.2 от настоящото решение, при следните  условия:

1) ПОЛЗВАТЕЛЯТ е длъжен да ползва и стопанисва предоставения имотите с грижата на добър стопанин, да пази и поддържа общите части, водопроводни, електрически, топлинни, телефонни и други инсталации, които служат за ползване на имота или минават през него.

2) Всички основни и текущи ремонти, произтичащи от ползването на имотите по т. 1.1 и т. 1.2 са за сметка на ПОЛЗВАТЕЛЯ, съгласно чл. 17 от Закона за общинската собственост.

3) Всички консумативни разходи,  свързани с обикновеното ползване на имотите, като електроенергия, топлоенергия, телефон, вода, ползване асансьор, след представяне на фактура за възстановяване на разходите, са за сметка на ПОЛЗВАТЕЛЯ. 
4) ПОЛЗВАТЕЛЯТ да заплаща такса „Битови отпадъци“ и застрахователната премия, пропорционално ползваната площ.

Приложение:  копия на следните документи: Акт № 1698/24.02.2020 г. за публична общинска собственост; заявление с вх. № 29-00-19/08.07.2024 г. от Директора на ЦСМП – Смолян; схема за поставяне по чл. 56 от ЗУТ от Главния архитект на Община Златоград от 18.06.2024 г.
С уважение,

МИРОСЛАВ ЯНЧЕВ     

Кмет на Община Златоград    

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

